Diari Oficial de la Generalitat Valenciana


Sumari del DOGV 9026, del 23-02-2021 (2021/1375)

Informació pública del procediment de declaració d'incompliment i règim d'edificació forçosa sobre el solar situat al carrer de Viana, número 4. Expedient 03650-2020-11.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9026

Data del DOGV
:   23-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1375


Data del document
:   11-02-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública del procediment de declaració d'incompliment i règim d'edificació forçosa sobre el solar situat al carrer de Viana, número 4. Expedient 03453-2020-11. [2021/1375]  
De conformitat amb el que es disposa en l'article 184 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, i les seues modificacions, l'ordre d'edificació se sotmetrà a informació pública pel termini d'un mes anunciant-se en el Diari Oficial de la Generalitat Valenciana i en un periòdic de la província d'àmplia difusió i s'haurà de notificar simultàniament o prèviament de manera expressa a la propietat i als titulars de drets reals, per la qual cosa es fa públic el següent:  
La tinenta d'alcalde de Manteniment i Obres d'Infraestructura/Planificació i Gestió Urbana/Relacions Institucionals, en virtut de delegació conferida per Resolució 134 de 24 de juliol de 2020, ha dictat la Resolució GL-293 de data 27 de gener de 2021, que en la seua part dispositiva diu el següent:  
  
Primer  
Desestimar les al·legacions presentades per Manuel Alcover San Pedro, amb data de 12 de gener de 2021, fetes en el seu nom i en representació dels seus germans, María Consuelo, Pedro María, María Desamparados i Joaquín Alcover San Pedro, sobre la base dels arguments continguts en el fonament jurídic IV.  
  
Segon  
Ordenar l'edificació als propietaris de la parcel·la situada en carrer Viana, 4, amb referència cadastral 5318128HR3721K8349NE, per haver superat el termini de dos anys per a edificar d'acord amb l'article 179 de la LOTUP, i hauran de sol·licitar llicència i prestar garantia en els termes previstos en l'apartat «tercer 2» de la part dispositiva de la present proposta.  
Les condicions urbanístiques de la parcel·la, l'edificació de la qual s'ordena són les indicades en l'informe de circumstàncies urbanístiques que es troben en l'expedient i que es resumeixen en:  
Parcel·la del carrer de Viana, 4  
Classificació: sòl urbà (SU)  
Qualificació: CHP-1-Conjunt Històric Protegit Ciutat Vella  
Superfície: residencial plurifamiliar 63 metres quadrats  
Ús global: Rpf. / (residencial plurifamiliar)  
Altures permeses: 4  
La parcel·la sobre la qual pesa el deure urbanístic d'edificar es troba situada al carrer de Viana, 4, amb referència cadastral 0443151FA0549R5076CM, inscrita en el Registre de la Propietat número 3 de València, inscripció 8a, en el tom 2254, llibre 298, de la secció de Sant Vicent, foli 41, finca núm. 399, i on consta la identitat de la propietat d'aquesta parcel·la.  
La present ordre d'edificació implica per ella mateixa la inclusió en el Registre Municipal de Solars i Edificis a Rehabilitar; amb efectes merament declaratius i de publicitat, és a dir, qualsevol persona pot consultar el Registre i, per tant, tindre coneixement de l'ordre d'edificació que pesa sobre la propietat.  
En la inscripció en el Registre Municipal de Solars i Edificis a Rehabilitar es faran constar les circumstàncies abans esmentades, relatives a aquest solar.  
  
Tercer  
Notifiqueu els propietaris i altres titulars de drets reals, els quals en el termini de dos mesos comptats des de la seua notificació, podran optar per:  
1. Realitzar les al·legacions que consideren convenients.  
2. Comprometre's a sol·licitar llicència en un termini màxim addicional i improrrogable d'altres dos mesos i efectivament a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
3. Manifestar la seua voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en aquesta llei, en la modalitat de pagament de parts de l'edificació en règim de propietat horitzontal, això sense procedir a la declaració d'incompliment.  
  
Quart  
Sotmetre la present ordre a informació pública pel termini d'un mes mitjançant anunci en el DOGV i en un periòdic de la província d'àmplia difusió.  
L'expedient es troba a la disposició dels interessats per al seu examen i consulta en el Servei de Gestió de Centre Històric, situat en la segona planta del pati B de l'edifici de Tabacalera situat al carrer Amadeu de Savoia, 11, de València.  
  
Cinqué  
Advertir que en el cas que no sol·liciten llicència i efectivament construïsquen o s'adherisquen a l'execució concertada, o si els informes tècnics i jurídics municipals impediren la concessió de la llicència, el procediment de declaració d'incompliment continuarà amb les següents conseqüències de conformitat amb l'article 184.5.b de la LOTUP, que amb caràcter general són els següents:  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 % de conformitat amb les previsions de l'article 103.4 de la LOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
  
Sisé  
Als efectes previstos en els articles 170 i 184.3 de la LOTUP, i una vegada notificats els propietaris, procediu a la inscripció de l'immoble en el Registre Municipal de Solars i Edificis a Rehabilitar, i a la comunicació de la present resolució al Registre de la Propietat.  
  
  
Seté  
Donar trasllat als Serveis de Llicències Urbanístiques d'Obres d'Edificació, Planejament, Gestió Urbanística i Activitats.  
  
València, 11 de febrer de 2021.- El secretari d'àrea I: Manuel Latorre Hernández.